burgasdotpro/wikipedia huggingface dataset:
Superdiamagnetizmus

Superdiamagnetizmus (alebo dokonalý diamagnetizmus) je jav ktorý sa vyskytuje v istých materiáloch v nízkych teplotách, charakterizované úplnou absenciou magnetickej susceptability a vylúčením vnútorného magnetického poľa. Je to charakteristický znak supravodivosti. Superdiamagnetizmus bol objavený a definovaný v roku 1933 Walterom Meissnerom a Robertom Ochsenfeldom (Meissnerov jav). Superdiamagnetizmus uznaný ako supravodivosť materiálu bol stupeň fázy prechodu. Supravodivá magnetická levitácia existuje vďaka supradiamagnetizmu ktorý odpudzuje trvalý magnet a prúd ktorý vedie pohybujúci sa magnet.
Paramagnetizmus

Paramagnetizmus je forma magnetizmu ktorá sa objavuje len v prítomnosti vonkajšieho magnetického poľa. Paramagnetické materiály sú priťahované magnetickým poľom a preto majú pomernú magnetickú priepustnosť väčšiu ako 0. Avšak na rozdiel od feromagnetov ktoré sú tiež priťahované magnetickým poľom, paramagnetické látky nedokážu udržať magnetizmus bez prítomnosti vonkajšieho poľa.
Atóm alebo molekula paramagnetickej látky má trvalý magnetický moment, dokonca aj za neprítomnosti vonkajšieho poľa. Toto je obvykle spôsobené prítomnosťou nespárovaných elektrónov v atómovom alebo molekulovom elektrónovom orbitáli. V paramagnetoch na seba dvojpóly nepôsobia a sú náhodne orientované za neprítomnosti vonkajšieho poľa spôsobeného tepelnou agitáciou, a preto je magnetický moment nulový. Keď pôsobí magnetické pole, dvojpóly sa natočia v smere vonkajšieho poľa a vzniká magnetický moment v smere pôsobenia vonkajšieho poľa.
Paramagnetické materiály
Základ môže byť paramagnetický ak má nespárené elektróny.
Nasledovné sú niektoré príklady paramagnetických základov:
Zloženie - napríklad:
Ďalšie typy paramagnetizmu sú speromagnetizmus, asperomagnetizmus, helimagnetizmus.
Superparamagnetizmus

Superparamagnetizmus je jav od ktorého magnetické materiály môžu prejavovať správanie podobné paramagnetizmu dokonca aj pri teplotách nižších ako Curieho alebo Neelova teplota. 
Použitie superparamagnetizmu:
Metamagnetizmus

Metamagnetizmus je fyzické skupenstvo charakterizované veľkým nárastom magnetizácie na úzkom rozsahu aplikovaného magnetického poľa. Táto vlastnosť v skutočnosti opisuje niekoľko zvláštnych stavov magnetizácie. Neskôr sa predpokladalo, že podobný jav sa môže objaviť v paramagnetoch na hranici feromagnetizmu, ako výsledok prudkej výmeny Fermovho povrchu. Závislý od materiálu a experimentálnych podmienok, metamagnetizmus môže byť združený s prvého radu fázy prechodu, súvislou fázou prechodu v mŕtvom bode (obyčajnom alebo kvantovom), alebo prekrížením mŕtveho bodu nezahrňuje celú fázu prechodu.
SC Slovenská strela

SuperCity Slovenská strela je marketingové označenie pre vlaky EuroCity spoločnosti České dráhy, ktoré boli od decembra 2006 do decembra 2009 a opätovne od decembra 2010 do decembra 2011 a od decembra 2014 prevádzkované v spolupráci so Železničnou spoločnosťou Slovensko. Vlaky sú obsluhované elektrickou jednotkou 680 Českých dráh (z radu Pendolino), od decembra 2009 do decembra 2010 a od decembra 2011 ich nahradili klasické súpravy rušňa s vozňami a pod označením EC Slovenská strela. 
Radenie vlaku.
Vlak je prevádzkovaný naklápaciou jednotkou rady 680 Českých dráh. Je zložený z:
Poznámka: "Vlak je radený v tomto poradí."
Alexej Alexejevič Abrikosov

Alexej Alexejevič Abrikosov (; * 25. jún 1928, Moskva, RSFSR, Sovietsky zväz – † 29. marec 2017, Palo Alto, Kalifornia, USA) bol ruský fyzik.
V roku 2003 dostal Nobelovu cenu za svoj prínos v oblasti fyziky kondenzovaného stavu a supravodivosti.
Optický kanál (anatómia)

Optický kanál (iné názvy: kanál zrakového nervu, zrakový kanál; lat. "canalis opticus") je široký krátky kanál s okrúhlym prierezom, ktorý tvorí hlavnú vstupnú bránu do očnice. Je pokračovaním plytkého žliabku ("sulcus prechiasmaticus"), v ktorom je uložené kríženie optických nervov - chiazma. Otvor prechádza cez odstup malých krídiel klinovej kosti.
Optickým knálom prechádzajú nasledovné anatomické štruktúry:
Kapusta repková pravá

Kapusta repková pravá (iné názvy: kapusta repka olejka, repka olejka, repka olejnatá, repka olejná, olejka, repka; lat. "Brassica napus" subsp. "napus" [alebo subsp. "arvensis", alebo subsp. "oleifera"], "Brassica napus" var. "napus" [alebo var. "arvensis", alebo var. "oleifera"], "Brassica napus" convar. "napus", "Brassica napus" Skupina Oil Rape, "Brassica campestris" subsp. "napus"; staršie: "Brassica arvensis", "Brassica oleifera", "Napus oleifera") je taxón (najčastejšie uvádzaný ako poddruh, varieta či Skupina) patriaci do druhu kapusta repková (=repka, kapusta repka; lat. "Brassica napus") z čeľade kapustovité ("Brassicaceae").
Význam.
Pestuje sa pre svoje olejnaté semená, využívané najmä na výrobu olejov (repkový olej), používaných v potravinárstve aj technike, alebo využívané ako krmivo. Je to aj významná nektárodajná rastlina.
Formy.
Repka sa pestuje v dvoch formách - ako ozimná (repka olejka ozimná, lat. "Brassica napus" subsp. "napus" f. "napus") a jarná (repka olejka jarná, lat. "Brassica napus" subsp. "napus" f. "annua") , pričom v našich podmienkach sa pestuje najmä ozimná forma.
Pôvod.
Ide o druhotný taxón, ktorý vznikol krížením kapusty obyčajnej ("Brassica oleracea") a kapusty poľnej olejnatej ("Brassica rapa" subsp. "oleifera").
Opis.
Stonka je vyplnená stržňom, má valcovitý tvar a je zakončená strapcovitým súkvetím žltých kvietkov. Hlavný koreň je kolovitý. Horné listy sú lysé, nedelené, celistvookrajové alebo slabo zúbkované. Plod je pretiahnutá šešula.
Arachnofóbia

Arachnofóbia je iracionálny strach z pavúkov. Patrí medzi poruchy emotivity a je jednou z mnohých typov fóbií. Základným prejavom sú chronické obavy z pavúka vyvolané bez zjavného podnetu. Podľa mnohých výskumníkov, ktorí sa zaoberajú príčinou neprimeraného strachu z týchto živočíchov sú pravdepodobné príčiny vzniku arachnofóbie nasledovné:
Rádio Regina

Rádio Regina je slovenská rozhlasová stanica a ako druhý program Slovenského rozhlasu má za úlohu podporovať a rozvíjať najmä vzťah poslucháčov k svojej obci, mestu a regiónu. Je to plnoformátová regionálna programová služba so záberom na poslucháčov „v zrelom veku“. 14 hodín týždenne do jeho vysielania vstupuje Redakcia národnostno-etnického vysielania Rádia Patria.
V programe má veľa publicistiky, no prostredníctvom mnohých hudobných relácii sa venuje aj oldies hudbe. Hudobný formát tvoria overené slovenské, české aj zahraničné hity s ťažiskom na 60. – 80. roky. V programe má zaradených aj niekoľko umeleckých programov. Pomer slova a hudby je 45% : 55%.
Regionálne vysielanie.
Rádio Regina má tri regionálne verzie: "Regina západ" so štúdiom v Bratislave, "Regina stred" so štúdiom v Banskej Bystrici a "Regina východ" so štúdiom v Košiciach. V pracovných dňoch vysiela každé štúdio vlastný regionálny program počas 11 hodín, vo zvyšnom čase vysielajú spoločný program zo štúdia v Bratislave. Cez víkend je vysielanie prevažne spoločné (s výnimkou "Hudobných pozdravov" a sobotného rána a predpoludnia).
Časový plán autonómneho vysielania regionálnych štúdií:
Spravodajstvo.
V pracovných dňoch vysiela stanica správy každú hodinu od 05:00 do 17:00, o 20:00 a 21:00. Päťkrát denne (o 09:00, 10:00, 11:00, 14:00 a 15:00) vysiela každé štúdio regionálne správy, ktoré mapujú udalosti v konkrétnom regióne. Vo zvyšnom dennom čase sú správy spoločné pre všetky tri verzie Reginy, vrátane hlavnej spravodajskej relácie "Žurnál rádia Regina" o 17:00, ktorú pripravuje každý deň iné štúdio. 
Cez víkend sú správy vysielané v sobotu každú hodinu od 06:00 do 11:00, v nedeľu o 06:00, 07:00 a 09:00, v oba víkendové dni o 12:00, 15:00 a 17:00. Všetky správy cez víkend sú spoločné.
Niektoré vydania správ (skoro ráno, večer) sú preberané z vysielania Rádia Slovensko. Takisto je preberané ranné a poludňajšie vydanie Rádiožurnálu.
Vysielače.
Digitálne.
Rádio Regina vysiela v DAB multiplexe spoločnosti Avis a od 1. februára 2021 aj v multiplexe spoločnosti Towercom.
Rádio je zaradené aj v 1. multiplexe DVB-T2.
Počúvanosť.
Rádio Regina je s počúvanosťou 6,7% šiestou najpočúvanejšou rozhlasovou stanicou podľa prieskumu Market &amp; Media &amp; Lifestyle spoločnosti Median SK (2+3 Q 2015).
Rabat (zľava)

Rabat je zrážka z ceny nejakého produktu, ktorú poskytuje predávajúci v prospech kupujúceho. Ide o tzv. odmenu za jeho nákupy. Poznáme:
Doc Savage

Doc Savage je literárny hrdina, ktorého v roku 1933 vytvoril Lester Dent. Jeho príbehy vychádzali v rokoch 1933 - 1949 v pulpových časopisoch a neskôr boli spracované ako komiksy, rozhlasové seriály a film. 
Osobná charakteristika.
Doc Savage sa vlastným menom volá Clark Savage a bol od mladosti vychovaný k tomu, aby bojoval proti zlu. Jeho otec sústredil tím odborníkov, s ktorých pomocou bojuje proti zločincom. Jeho okolie ho prezýva „Muž z bronzu“ pre jeho takmer nadľudskú silu a výdrž. Ovláda niekoľko druhov bojových umení a je neprekonateľný v zaobchádzaní so zbraňami. Okrem fyzických daností je výnimočne inteligentný, má fotografickú pamäť a formálne vzdelanie v medicíne, pričom sa neformálne venuje fyzike, matematike, lingvistike, geológii, archeológii a umení. Je finančne zabezpečený a vlastní obrovský technologický potenciál. Prostriedky pre svoje dobrodružstvá čerpá zo zlatých baní v strednej Amerike, ktoré objavil pri jednom zo svojich dobrodružstiev. 
Pracuje v New Yorku, ale pohybuje sa tu obvykle iba v úvode svojich dobrodružstiev. Jeho rezidencia je priamo spojená s tajným úkrytom v dokoch v ktorých sa ukrývajú dopravné prostriedky, ktoré používa pri svojej činnosti. 
Súvisiace postavy.
Napriek vzdelaniu ho podporuje vedecký tím, ktorého členovia sú:
K neskorším postavám patrí aj neter Patricia Savage, ktorá sa napriek zákazom svojho strýka zúčastňuje jeho dobrodružstiev. 
Témy príbehov.
V úvodných príbehoch bojuje Doc s zločincami, ktorí sa pokúšajú o svetovládu. Neskôr sa sústreďuje na zločincov a zločinecké syndikáty, prípadne špionážnu činnosť. 
Film.
Film Doc Savage bol natočený v roku 1975, ale mal malý komerčný úspech.
Náláfusi

Náláfusi () je jeden z obývaných ostrovov na atole Mímu na Maldivách. Počet obyvateľov je 465 (jún 2006), dĺžka ostrova 875 m, šírka 150 m. Vzdialenosť od hlavného mesta Male je 142,83 km.
Raimmandú

Raimmandú () je jeden z obývaných ostrovov na atole Mímu na Maldivách. Počet obyvateľov je 1218 (jún 2006), dĺžka ostrova 850 m, šírka 550 m. Vzdialenosť od hlavného mesta Male je 121,63 km.
Vévah

Vévah () je jeden z obývaných ostrovov na atole Mímu na Maldivách. Počet obyvateľov je 270 (jún 2006), dĺžka ostrova 1 525 m, šírka 300 m. Vzdialenosť od hlavného mesta Male je 136,28 km.
Herbert

Herbert (v staršej verzii tiež Heribert) je mužské krstné meno nemeckého pôvodu. 
V českom kalendári má meniny 16. marca.
Efendi

Efendi (tiež "effendi") je turecký výraz, znamenajúci pán alebo majster; oslovenie je odvodené z gréčtiny.
Ide o titul osôb s vyšším vzdelaním (princov, kňazov, šejkov a pod.). Ďalej úradníkov, ak nie sú titulovaní ináč a výnimočne aj niektorých vojakov.
Nižší titul je "aga". "Imám efendi" znamená "môj pane!"
Strata

Strata je vo všeobecnosti záporný, spravidla hmotný, neúžitok z niečoho (opak zisku); v ekonómii je to všeobecne záporný rozdiel medzi kladnými a zápornými veličinami.
Papierové peniaze

Papierové peniaze sú:
Medzi papierové peniaze v širšom zmysle patria najmä bankovky (papierové peniaze vydávané bankou, dnes spravidla centrálnou bankou) a štátovky (papierové peniaze vydávané štátom, teda vládou). Najmä v minulosti existovali (ale niekedy aj v súčasnosti existujú) papierové peniaze vydávané mestami (obcami) alebo podnikmi. Na Slovensku v súčasnosti existujú len bankovky. 
Prvé peniaze z papiera sa používali v Číne okolo roku 800 po Kr. (alebo podľa inej definície pojmu peniaze až okolo roku 1000 po Kr.). Už oveľa skôr sa však na rôznych miestach ojedinele používali "papierové" peniaze z kože (kožené peniaze).
Paténa

Paténa (z , alebo "patina") je v latinskom obrade liturgická nádoba v tvare plytkého tanierika väčšinou vyrobená z cenného kovu. Používa sa pri obradoch svätej omše, keď je na nej položená hostia (alebo viac hostií), ktorá sa počas premenenia podľa katolíckej viery premieňa na Telo Kristovo.
Väčšou obdobou v byzantskom obrade je diskos.
Materiál.
Podľa súčasných všeobecných smerníc Rímskeho misála má byť paténa (podobne ako aj ostatné posvätné nádoby) zhotovená z cenného kovu a pozlátená, ak je z kovu menej cenného ako zlato alebo z takého, ktorý hrdzavie. Biskupská konferencia však po potvrdení od Svätej stolice môže povoliť aj iný vhodný materiál lokálne považovaný za cenný, napr. slonovinu alebo tvrdé drevo.
Použitie.
V rímskokatolíckej cirkvi musia byť paténa a kalich pred použitím požehnané biskupom.
V súčasnej liturgii je hostia na paténe položená od obetovania až po prijímanie. V predkoncilovej liturgii však kňaz paténu od obetovania po Otčenáš podsúva pod korporál (hostiu položiac naň) a počas slávnostných omší ju počas tohto času drží subdiakon pomocou véla.
História.
V prvých storočiach kresťanstva sa počas omšovej liturgie a vysluhovaní Eucharistie používali nádoby, do ktorých sa zbieral chlieb od veriacich na obetovanie a následne sa z nich rozdávala Eucharistia. Používali sa napr. strieborné nádoby nazývané "patinae ministeriales", okrem toho aj nádoby zo zlata, skla, dreva i mede; v Ríme pravdepodobne i kusy ľanovej látky. Tieto nádoby museli byť väčších rozmerov, keďže na základe inventárov z "Liber Pontificalis" mohli vážiť aj vyše .
V neskorších časoch prax častého prijímania Eucharistie ustala a s ňou aj používanie týchto veľkých nádob, namiesto nich začali kňazi priamo na oltári používať menšie patény, aby zamedzili roztrúseniu hostie po jej lámaní.
V stredoveku bola častá prax patény bohato zdobiť ornamentmi a drahokamami a priehlbina v strede bola hlbšia ako dnes, postupne sa však vyvinula do dnešného tvaru, keď nie je zdobenie patén časté a v mnohých ohľadoch ani povolené.
Už približne od 9. storočia sa ustálila prax, že počas slávnostných omší drží paténu subdiakon pomocou véla od obetovania až po Otčenáš. Táto prax sa zachovala až do roku 1964, keď bola zrušená počas Druhého vatikánskeho koncilu inštrukciou "Inter Oecumenici" o implementácii konštitúcie "Sacrosanctum Concilium".
Počas ostatných omší kňaz paténu už od 11. storočia podsúval od obetovania po Otčenáš pod korporál, čo sa zachovalo až do roku 1967, keď sa v druhej inštrukcii "Tres Abhinc Annos" v rámci ďalšieho zjednodušenia obradov určuje, aby kňaz nechal hostiu na paténe počas celého kánonu.
Kukluxklan

Kukluxklan alebo Ku-klux-klan (skratka KKK) je rasistická organizácia v južných štátoch USA.
Členovia Ku-Klux-Klanu zvyknú sami seba označovať ako "Rytieri s keltskou krvou" alebo aj ako "Bieli rytieri", svojho vodcu titulujú "Veľký čarodejník". Charakteristickými symbolmi sú biely plášť s bielou kapucňou a zapálený kríž. Zapálený kríž má symbolizovať svetlo Ježišovo. Pri zapálení kríža sa odriekavajú verše z Biblie: "Svetlo symbolizuje Ježiša Krista. Svetlo vyženie tmu - čerň." 
História.
V 20. rokoch 20. storočia mal Ku-Klux-Klan asi 4 milióny členov (zhruba 4% celkovej populácie USA) a kontroloval všetky spolkové štáty v USA. V 60. rokoch, v časoch Martina Luthera Kinga, členovia klanu vraždili bojovníkov za občianske práva (predovšetkým o volebné právo Afroameričanov a desegregáciu). V súčasnosti sa ku klanu hlási asi 8 000 osôb, pričom sa združujú odhadom asi v 150 menších klanoch sporiacich sa o dedičstvo pôvodného klanu.
Klan bol založený v roku 1865 vojnovými veteránmi Armády Konfederácie, ktorí neboli spokojní s výsledkami občianskej vojny, v ktorej južné otrokárske štáty zoskupené do Konfederácie prehrali a zrušené bolo i otroctvo. Organizáciu zakázal a rozložil tzv. "Civil Right Act" (Zákon na ochranu občianskych práv) z roku 1871, známy aj ako Ku-Klux-Klan Act, ktorý podpísal prezident Grant.
V roku 1915 však bola založená organizácia, používajúca meno Rytieri Ku-Klux-Klanu. Tento druhý KKK bol založený formálne ako občianska organizácia s národnou a štátnou štruktúrou, ktorej príjmy tvorili príspevky tisícok členov. Hlavnými proklamáciami organizácie boli rasizmus, antikatolicizmus, antikomunizmus, nativizmus a antisemitizmus. Jej popularita klesla počas veľkej hospodárskej krízy a členská základňa sa radikálne znížila počas druhej svetovej vojny z dôvodu škandálov jej prominentných členov, ktorí podporovali nacistov.
Meno Ku-Klux-Klan používalo odvtedy mnoho navzájom nezávislých skupín, ktoré nesúhlasili so Civil Right Act a Lincolnovou desegregáciou v 60. rokoch.
Meddle

Meddle je šiesty štúdiový album britskej rockovej skupiny Pink Floyd. Bol nahraný v rôznych štúdiách medzi živými koncertami skupiny od januára do augusta 1971.
O albume.
"One of these days, I’m going to cut you into little pieces...".
("V jednom z tých dní vás prídem rozsekať na malé kúsky…)"
Skupina Pink Floyd si rezervovala v januári 1971 na jeden mesiac Štúdio 2 na Abbey Road firmy EMI bez toho aby mali vopred napísaný kúsok skladby. David Gilmour hovorí, že to bol akýsi pokus o namiešanie džúsu z kreativity. Členovia iba šli nahrať jednotlivé časti melódií bez toho, aby počuli predtým jeden druhého. No a napodiv fungovalo to dobre.
O skladbách albumu.
Pred ukončením nahrávania albumu skupina Pink Floyd preniesla vyrobený materiál na finálnu mixáž do štúdií "Air Studios" a "Morgan Studios", ktoré vtedy ako prvé v Anglicku začali používať 16- stopé nahrávanie.
Vydanie a úspechy albumu.
Prvýkrát bol album vydaný v USA 30. októbra, 1971 vydavateľstvom Harvest Capitol a v UK 5. novembra, 1971 vo vydavateľstve Harvest/ EMI. Album bol trikrát remastrovaný. Prvýkrát v roku firmou Mobile Fidelity Sound Lab na HQ vinyl a kazetu, potom v roku 1989 na Ultradisk. Tretí raz album remastroval Doug Sax (spolupracoval s ním James Guthrie) pre "Shine Box Set" vydaný v roku 1992. Toto tretie vydanie bolo použité aj pre CD s novou grafikou od Hipgnosis, ktoré vyšlo v aguste 1994 v Európe a v apríli 1995 v USA.
AJ keď sú skladby albumu v rôznych náladách "Meddle" je všeobecne považovaný za omnoho kompaktnejší ako predošlý album "Atom Heart Mother". Fanúšikmi je uznaný za prvé skutočne veľkolepé dielo, ktoré skupina vytvorila po odchode Syda Barretta. 
V Anglicku album dosiahol tretiu priečku v rebríčkoch popularity, ale vďaka slabšej publicite bol jeho predaj v USA nižší (v rebríčku Bilboard bol na sedemdesiatom mieste). Aj tak získal album od RIAA v októbri 1973 zlato a 11. marca, 1994 bol dvojnásobne platinový.
Album nahrali.
David Gilmour
Roger Waters
Richard Wright
Nick Mason
Seamus – pes, ktorý zavýja v skladbe „Seamus“.
"Poznámka: Nie je celkom jasné, kto hrá na harfe v skladbe „Seamus“ ,pravdepodobne to bude Gilmour.."
Teória pružnosti

Teória pružnosti skúma pretvorenosť (deformácie) a napätosť poddajných ideálne pružných telies pod vplyvom pôsobenia síl, spojitých teplotných zmien, alebo iných účinkov. Patrí do mechaniky kontinua tuhej fázy.
Ideálne pružné teleso.
Predmetom skúmania teórie je ideálne pružné teleso, ktoré:
Náuka o pevnosti.
Náuka o pevnosti je s teóriou pružnosti úzko spojená, umožňuje vymedziť prípustné hranice namáhania a pretvorenia rôznych telies z rôznych materiálov. Náuka o pevnosti sa premieta do praktických inžinierskych disciplín spojených s konštrukciou napríklad v strojárstve a stavebníctve.
Zdroje.
Kaiser J., Složka V., Dický J., Jurasov V.: Pružnosť a plasticita I. Alfa, Bratislava 1990.
Bartini A-57

Bartini A-57 bol projekt sovietskeho strategického bombardéra, navrhnutý sovietskym konštruktérom talianskeho pôvodu Robertom Ľudvigovičom Bartinim v päťdesiatych rokoch. R.L.Bartini prezentoval v 1955 projekt, supersonického bombardéra – lietajúceho člna stredného dosahu А-55. Ako hydroplán mal mať možnosť natankovať priamo na oceáne, v bezprostrednej blízkosti pobrežia nepriateľa, z lodí alebo ponoriek. Výhodou hydroplánu bola nezávislosť od pozemných letísk. Avšak tento projek bol vyhodnotený ako nereálny a následne zamietnutý. Bartini sa však nevzdal a pracoval na zdokonalení svojho projektu spolu Koroľovom.Mimo iného hľadali optimálne aerodynamické usporiadane, toto zahŕňalo 10 modelov v rôznych konfiguráciach na testovanie v aerodynamických tuneloch a mnoho hodín strávených nad výpočtami. 
Charakteristika.
Projekt A-57 reprezentoval komplexný strategický systém zahŕňajúci hydroplán, schopný vzletu a pristátia na vodnej hladine a tiež na snehu a ľade (kvôli predpokladanej možnosti použitia arktických základní ), a ťažkú lietadlovú strelu RSS naprojektovanú v OKB P.V.Cybina. Lietadlo bolo projektované ako nadzvukový bezchvostový hydroplán so silne šípovitým krídlom a vysokou mierou integrácie trupu a krída. Klasický kolesový podvozok chýbal, pre pristátie na vode alebo ľade slúžili zaťahovateľné lyže. Uvažovalo sa aj o špeciálnych odhadzovateľných saniach pre pristátie na klasických pevných dráhach, ale od tohto zámeru sa upustilo. Posádku mali tvoriť traja ľudia. Celková nosná plocha mala byť 755 m2 Maximálna rýchlosť mala byť А-57 podľa výpočtov 2500 km/h, a praktický dostup (závisel na vzletovej hmotnosti) 18000-23000 m, praktický dolet 15000 km. Lietadlo malo mať vzletovú hmotnosť 250 ton. Pohon mali tvoriť buď päť TRDF NK-10B (každý s ťahom 26 000 kg) alebo (dočasné riešenie), NK-6 (každý s ťahom 22 500 kg), umiestnené vzadu medzi zvislými chvostovými plochami . Nad motormi mala byť umiestnená lietadlová strela RSS. V internej bombovnici mala byť umiestnená termonukleárna bomba 244N s hmotnosťou 3000 kg. 
Koniec projektu.
Komisia MAP(ministerstvo leteckého priemyslu) spolu s TsAGI(Centrálny aerodynamický inštitút), TSIAM(Centrálny inštitút pre výskum leteckých motorov), ОKB-156 (A.N.Tupoleva) a ОKB-23 (V.M.Mjasisčeva) napísali pozitívne hodnotenie na tento projekt, avšak rozhodnutím vlády bol projekt zamietnutý, mimo iného bol zastavený aj projekt vývoja lietadlovej strely RSS . Medzi rokmi 1952 až 1961 R.L.Bartini vypracoval ďalších 5 projektov nadzvukových lietadiel s konštrukciou vychádzajúcou z A-57 - А-55, А-57, R, F-57 (Р-57) a R-57AL.
Ani jeden sa nedostal do prototypového štádia.
Teória plasticity

Teória plasticity skúma pretvorenosť (deformácie) a napätosť takých telies, pri ktorých zaťažovanie a odľahčovanie nevedie k vratným zmenám napätosti a pretvorenosti. Skúmané telesá zostávajú po úplnom odstránení účinkov zaťaženia úplne alebo aspoň čiastočne pretvorené (deformované), alebo v nich zostávajú zvyškové napätia. Pôsobenie síl má zvyčajne vyššiu intenzitu. Patrí do mechaniky kontinua tuhej fázy.
Zdroje.
Kaiser J., Složka V., Dický J., Jurasov V.: Pružnosť a plasticita I. Alfa, Bratislava 1990.
Kryptonit

Kryptonit je fiktívny chemický prvok, ktorý bol dlhé obdobie jediným prostriedkom ako obmedziť schopnosti Supermana. Pôvodne Kryptonit pochádzal z planéty Krypton a bol veľmi zriedkavý. Neskôr bolo možné ho pripraviť aj synteticky. Po príbehu Kríza nekonečných Zemí sa množstvo kryptonitu na Zemi radikálne znížilo a zmenili sa aj niektoré jeho vlastnosti.
Symbolika kryptonitu.
Kryptonit je akousi Achillovou pätou v nadľudskej a nezničiteľnej postave Supermana, čím sa autorom podarilo docieliť aspoň zraniteľnosť tejto postavy. Kryptonit je spôsobom ako pomôcť k identifikácii sa s hrdinom. Väčšina nezraniteľných typov superhrdinov má podobný element, ako je kryptonit pre Supermana.
Pôsobenie kryptonitu.
Spôsob pôsobenia je vysvetlený rádioaktivitou, ktorá je pre Supermana deštruktívna. Do Krízy nekonečných Zemí nemal kryptonit na človeka vplyv. V súčasnosti jeho nositelia zisťujú, že je vysoko karcinogénny.
Kryptonit vo filme a televízii.
Vo filme Superman a Supermanov Návrat má Lex Luthor k dispozícii zelený kryptonit.
Kryptonit v seriáli Smallville okrem deštruktívneho pôsobenia na schopnosti Clarka Kenta vytvára rôzne mutácie aj na ľuďoch, ktorí sú vystavení jeho dlhodobému pôsobeniu. V seriáli sa po prvýkrát objavil aj čierny a strieborný kryptonit.
Externé odkazy.
článok o pôsobení kryptonitu
Userbar

Userbary sú malé obrázky o veľkosti 350x19 px, ktoré vyjadrujú to čo nosíte na oblečenie, čo pijete, čomu holdujete, komu fandíte, proste userbarom sa dá vyjadriť všetko.
Zväčša sa tieto obrázky vyskytujú v phpbb fórach ako podpisy.
Autor sa prezentuje svojou grafickou zdatnosťou.
Štandardy userbaru.
V súčasnosti sa začínajú čoraz viac objavovať tzv. extra userbary. Ide o klasický obdĺžnik, z ktorého vyčnieva určitý obrázok. Pôvodný obdĺžnik si však musí zachovať rozmery 350x19 pixelov, vyčnievajúci obrázok ma transparentné pozadie. Tieto userbary sa začali objavovať na stránke userbars.net . Po zániku ich databázy sa jediným miestom, kde môžete nájsť práve takéto userbary stala slovenská stránka userbars.sk a za autora sa považuje tvorca menom Hawkeye.
Externé odkazy.
Stránky zaoberajúce sa userbarmi:
Na Tvorbu animácií:
Aľona Volodymyrivna Bondarenková

Aľona Volodymyrivna Bondarenková (, ; * 13. august 1984, Kryvyj Rih, Ukrajina) je ukajinská profesionálna tenistka. Počas svojej kariéry vyhrala 1 turnaj WTA v dvojhre a 4 turnaje vo štvorhre vrátane Australian Open 2008. Jej mladšia sestra Kateryna je tiež profesionálna tenistka.
Tathiana Garbinová

Tathiana Garbinová (* 30. jún 1977, Mestre, Taliansko) je súčasná talianska profesionálna tenistka. Počas svojej profesionálnej kariéry vyhrala 1 turnaj WTA v dvojhre a 8 turnajov vo štvorhre.
Slobodná Európa

Slobodná Európa môže byť:
Escalante (department)

Escalante je department argentínskej provincie Chubut.
Je pomenovaný podľa doktora menom Wenceslao Escalante, ministra poľnohospodárstva vo vláde prezidenta Julia Argentina Rocu.
Escalante

Escalante môže byť:
Florentino Ameghino

Florentino Ameghino je department argentínskej provincie Chubut. Leží na východe provincie.
Na severe hraničí s departmentmi Gaiman a Rawson, na východe s Atlantikom, na juhozápade s departmentom Escalante a na západe s departmentom Mártires.
Hlavným mestom departmentu je mesto Camarones.
Juhoamerická futbalová konfederácia

Juhoamerická futbalová konfederácia (po špan. "Confederación Sudamericana de Fútbol"), v skratke CONMEBOL, je hlavná riadiaca organizácia juhoamerického futbalu. Reprezentuje 10 národných asociácií juhoamerických štátov. Je to jedna zo šiestich kontinentálnych federácii pod FIFA.
Kolo Touré

Kolo Abib Touré (* 19. marec, 1981, Bouaké, Pobrežie Slonoviny), je profesionálny futbalista, hrá na poste stredného obrancu. V súčasnosti je hráčom Celtigu Glasgow FC., taktiež reprezentant Pobrežia Slonoviny.
Od roku 2002 bol hráčom Arsenalu. V jeho drese odohral 225 ligových stretnutí, získal ligový titul (v sezóne 200304), dvakrát získal Pohár FA a bol finalistom Ligy majstrov UEFA. V júli 2009 ako jeden z posledných hráčov majstrovského kádra zo sezóny 200304 opustil klub a prestúpil do Manchestru City, kde odohral 82 zápasov, strelil 2 góly a pomohol tak Manchestru City získať 2. miesto v anglickej lige Premier League. Následne v roku 2013 opustil aj klub Manchester City a až dodnes hrá za Liverpool FC.
Raketový ťahač

Raketový ťahač je zariadenie vybavené zásobníkom pohonných hmôt a raketovým motorom (zvyčajne niekoľkokrát reštartovateľným) a slúži na dopravu užitočného nákladu medzi orbitálnymi dráhami alebo k vesmírnym objektom (k Mesiacu, k planétam či vesmírnym staniciam). Raketový ťahač je často považovaný za súčasť nosnej rakety, avšak nemá nič spoločné s nosnou raketou. Obsahuje vlastný navigačný a riadiaci systém vďaka čomu dokáže vykonávať veľmi zložité manévre. Ťahače po dosiahnutí cieľa (tzv. vyhorenie) sú často navádzane na dráhy, ktoré vedú k ich zániku v zemskej atmosfére alebo v prípade dopravy medziplanetárnych sond tak, aby sa vylúčilo ohrozenie cieľa pozemskými baktériami (odkloní sa od kolíznej dráhy).
V praxi je možné stretnúť sa s viacerými výrazmi označujúcimi raketový ťahač. Často sa používa horný/vrchný stupeň rakety alebo aj vesmírny ťahač. O správnosti používania týchto výrazov by bolo možné dlho polemizovať, ale jednoznačný záver by sa pravdepodobne nikdy nenašiel.
Korund

Korund je minerál kryštalizujúci v trigonálnej sústave, chemicky oxid hlinitý – Al2O3.
Charakteristika.
Korund je po diamante druhý najtvrdší minerál v Mohsovej stupnici. Okrem toho ho možno rozoznať podľa vysokého skleného až diamantového lesku, veľkej mernej hmotnosti, bazálnej odlučnosti a faktu, že je netaviteľný. Známe sú jeho drahokamové odrody rubín (červený) a zafír (modrý). Vytvára stĺpcovité, alebo tabuľkovité kryštály, často sa vyskytuje aj zrnitý a kusový. Čistý korund je bezfarebný, prímesi ho sfarbujú (chróm na červeno, železo na modro).
Vznik.
Vyskytuje sa v hliníkom obohatených vulkanických horninách (syenitoch, pegmatitoch chudobných na SiO2), ako reakčný produkt v kimberlitových xenolitoch a v niektorých kontaktne metamorfovaných horninách. Ako sprievodné minerály sa často vyskytujú Kyanit a andaluzit. Keďže je dostatočne odolný voči zvetrávaniu, nachádza sa aj v náplavoch. Zvetrávaním sa mení na sľudu, pri určovaní tvrdosti preto treba používať čerstvý povrch.
Umelá syntéza.
Priemyselne sa vyrába z bauxitu. Umelý korund v dnešnej dobe prebral spolu s karbidom kremíka úlohu najbežnejšieho brúsneho materiálu. Umelé drahokamy sa podarilo syntetizovať roku 1902 tavením oxidu hlinitého vo vodíkovom plameni pridaním Cr alebo Ti. Po 2. svetovej vojne sa v USA podarilo syntetizovať aj asterizmus, kde sa farbiace zložky pridávali počas špeciálneho postupu ohrievania a ochladzovania.
Výskyt.
USA (Severná Karolína, New Jersey, New York, Georgia), Kanada (Ontário), Grécko (Naxos), Južná Afrika, Mjanmarsko (lokalita Mogok), Srí Lanka, India, Madagaskar, Česko (Jizerská louka). Dnes sa korund ťaží najmä v Zimbabwe, Rusku a Indii. 
Na Slovensku sa našli drobné kryštáliky v okolí Hajnáčky na juhu, pri Remetských Hámroch v blízkosti Morského oka pod Vihorlatom. Zaznamenaný bol aj výskyt v sedimentoch pri Dankovej neďaleko Dobšinej.
Použitie.
Bežný korund sa využíva ako brúsny materiál, jeho drahokamové odrody, najmä tmavé rubíny patria k najviac ceneným drahokamom.
Syntetické korundy sa okrem šperkárstva a hodinárstva (výroba sklíčok) využívajú hlavne pre technické účely, elektrotavením sa získava korund na žiaruvzdorné účely. Ďalej sa využíva na výrobu špeciálnych rezných doštičiek pre opracovanie kovových materiálov, na výrobu laserov. Najmodernejším spôsobom je plazmové korundovanie.
Boršov nad Vltavou

Boršov nad Vltavou () je obec v Juhočeskom kraji, v okrese České Budějovice ležiaca na rieke Vltave asi juhozápadne od Českých Budějovic. Má 299 domov, 921 obyvateľov a jeho katastrálna výmera je . Vlastný Boršov ako časť obce má PSČ 373 82. Dopravné spojenie zabezpečuje budějovická MHD.
Respekt

Respekt je český politicko-spoločenský týždenník. Vydáva ho spoločnosť Respekt Media a.s. 
Vo februáru 2008 sa týždenne tlačilo 45-tisíc výtlačkov, z ktorých sa predalo 25 – 26-tisíc a počet čitateľov sa odhadoval asi na 94-tisíc (sledovanie Mediaprojekt).
Prvým šefredaktorom bol Jan Ruml. Od roku 2006 do 2009 bol šéfredaktorom Martin M. Šimečka, bývalý šéfredaktor denníka SME. V súčasnosti je šéfredaktorom Erik Tabery.
Biotov-Savartov zákon

Biotov-Savartov zákon alebo Biotov-Savartov-Laplacov zákon opisuje magnetickú indukciu, ktorá vzniká vďaka pohybujúcemu sa náboju. Pomenovaný bol podľa dvoch francúzskych matematikov - Jean-Baptistovi Biotovi a Félixovi Savartovi. Spoločne s Ampérovým zákonom o sile pôsobiacej na náboj v magnetickom poli je základným zákonom magnetostatiky.
V skratke sa dá povedať, že udáva vzťah medzi magnetickou indukciou formula_1, prúdom formula_2 a geometrickým usporiadaním vodiča v priestore
Bodový náboj "Q", ktorý sa v mieste formula_3 pohybuje rýchlosťou formula_4, prispieva do miesta formula_5 magnetickou indukciou formula_6:
kde μ je permeabilita. Pre hustotu elektrického prúdu formula_8 dostávame objemový integrál: 
Tento vzťah je analogický ku vzťahu, ktorý elektrostatické pole popisuje ako funkciu hustoty náboja. Pre magnetickú indukciu lineárneho vodiča "C", ktorým preteká prúd "I", získavame lineárny integrál cez uzavretú krivku:
kde formula_11 je nekonečne malý úsek vodiča v smere prúdu.
Gaiman (department)

Gaiman je department argentínskej provincie Chubut.
Na severe hraničí s departmentmi Telsen a Biedma, na východe s departmentom Rawson, na juhu s departmentom Florentino Ameghino a na západe s departmentom Mártires.
Hlavným mestom je rovnomenný Gaiman.
Gaiman

Gaiman môže byť:
William Hanna

William Denby Hanna (* 14. júl 1910 Melrose, Nové Mexiko, USA – † 22. marec 2001, Hollywood, Kalifornia) bol americký animátor, scenárista, karikaturista, režisér, podnikateľ a producent, držiteľ mnohých prestížnych umeleckých ocenení.
Pri filme začínal v roku 1931 ako poslíček vo firme, ktorá vyrábala animované filmy. Tu začal písať svoje prvé scenáre. Neskôr ho zamestnalo štúdio MGM, kde od roku 1937 spolupracoval s Josephom Barberom, s ktorým vytvoril dnes už legendárnu dvojicu (v roku 1957 neskoršie štúdio "Hanna-Barbera") filmových tvorcov najmä v oblasti kresleného a animovaného filmu. Ich najznámejšie dielo "Tom a Jerry" získalo hneď osem Oscarov.
Rýchle správy

Rýchle správy (iné názvy: instant messaging, odosielanie/posielanie/zasielanie okamžitých správ, rýchle posielanie/zasielanie správ, okamžitý messaging, okamžité spracovanie správ), skr. IM, je systém alebo spôsob na komunikáciu prostredníctvom textových správ, ktoré sa posielajú prostredníctvom počítačovej siete v reálnom čase.
Používajú sa protokoly ako napríklad ICQ,Skype alebo XMPP. Ide o komunikáciu v reálnom čase najčastejšie medzi dvoma osobami písaným textom cez IM program komunikujúcim prostredníctvom internetu.
Dejiny.
Prvým z voľne dostupných programov pre instant messaging širokej verejnosti bol ICQ predstavený v roku 1996 izraelskou firmou Mirabilis. Vďaka jeho veľmi rýchlemu rastu sa stal hrozbou pre komerčnú IM sieť amerického poskytovateľa internetu AOL Instant Messenger, ktorý na to zareagoval zakúpením firmy Mirabilis. Počas niekoľkých rokov bolo vyvinutých mnoho alternatívnych IM klientov (Yahoo! Messenger, MSN Messenger,Skype, Excite, Ubique, či bezpečnejší program Lotus Sametime od firmy IBM), každý s vlastným protokolom (pochopiteľne navzájom nekompatibilným). Užívatelia preto museli používať aj niekoľko klientov zároveň. S veľkým úspechom sa preto stretli multiprotokolové klienty ako Pidgin (predtým Gaim), Miranda, Trillian, SIM alebo Kopete. S ICQ je taktiež kompatibilný nenáročný ruský klient QIP, ktorý podporuje iba túto sieť (v novej verzii QIP Infium už podporuje aj sieť XMPP a XIMMS), ale je stabilnejší a ľahšie nastaviteľný ako Miranda, ktorá však podporuje mnoho rozšírení a oveľa viac protokolov. Rozdiely medzi protokolmi zotiera otvorený XMPP protokol pre IM, ktorý dokáže okrem iného pomocou takzvaných transportov komunikovať i s ostatnými sieťami.
Mlynárikovité

Mlynárikovité (lat. Pieridae Duponchel, 1835) sú čeľaď motýľov z taxónu Ditrysia a kyjotykadlové motýle, do ktorej patria druhy motýľov, ktoré priraďujeme k najhojnejším na svete. 
Mlynárikovitých motýľov je na svete opísaných v rámci celej čeľade okolo 1100 druhov. Slovenské rodové mená znejú mlynárik (podčeľade Dismorphiinae a Pierinae) alebo menej často žltáčik (podčeľaď Coliadinae).
Je to skupina úhľadných motýľov, ktoré patria zvyčajne k druhom stredne veľkým, až väčším. Tieto motýle mávajú zaokrúhlené krídla, ktoré bývajú bielej, žltej, alebo pomarančovo oranžovej farby. V tropických oblastiach sa vyskytujú druhy, ktoré majú krídla tmavé, dokonca celkom čierne s pestrejšími škvrnami a páskami. Pestré sfarbenie krídel u niektorých druhov tejto čeľade spôsobujú pigmenty – farbivá, ktoré bývajú odpadové produkty vlastnej látkovej výmeny jedincov (metabolizmu). Veľmi premenlivou skupinou žltáčikov je rod Colias Fabricius, 1807. Pri viacerých druhoch tohoto rodu boli opísané mnohé odchýlky, zemepisné rasy a individuálne formy. Dosť výrazný býva sezónny dimorfizmus (odlišné sfarbenie jednotlivých generácií), pretože väčšina druhov má do roka 2 až 3 generácie. 
Motýle tejto čeľade sa vyskytujú na najrôznejších lokalitách – zastihneme ich na lúkách, poliach, v stepných oblastiach i vysoko v horách. V najvyšších polohách veľhôr sa vyskytujú mnohokrát i celkom tmavé formy. Vajíčka týchto motýľov majú vretenovitý tvar, obyčajne sú biele, alebo nažltnuté. Húsenice bývajú štíhleho tvaru, pomerne riedko ochlpené, obyčajne bledozelenej, alebo žltozelenej farby, niekedy i s tmavšou kresbou. Kukly mlynárikov, podobne ako napr. vidlochvostov, sú koncom zadočka opreté o podklad a upevnené hodvábnym opaskom okolo tela do zvislej polohy. Kukla sa u väčšiny druhov podobá rastlinnému útvaru – listu, alebo kvetu. Maximum druhov tejto čeľade sa vyskytuje v Strednej a Južnej Amerike a Afrike. 
Mnohé druhy tejto čeľade migrujú, ale tento jav je u nich dosiaľ veľmi málo preskúmaný. 
Na území Slovenska bolo opísaných v rámci tejto čeľade 20 druhov, z ktorých sú niektoré veľmi hojné, iné pomerne zriedkavé, až enormne vzácne. Časť druhov z tejto čeľade motýľov je hojná a zaraďujeme ju medzi škodcov. Iné druhy sú podľa Vyhlášok Ministerstva životného prostredia druhmi chránenými. 
Systém.
Toto je systém podľa Tree of Life 03/2007 (posledné uvedené referencie 2006):
Porfýria

Porfýria je autozomálne dedičné (vrodená erytropoetická porfýria sa dedí recesívne) metabolické ochorenie, ktorého následkom je porucha tvorby hému. Za klinické symptómy sú zodpovedné metabolity, ktoré sú pred defektným enzýmom alebo nedostatok tých, ktoré sú za defektným enzýmom (produktom zmutovaného génu) metabolického reťazca syntézy hému. 
Príčina vzniku.
Na syntéze hému sa podielajú tieto enzýmy :
V prípade poruchy na 3. enzýme pôsobia delta-aminolevulát (ALA) a profobilinogén (PBG), ktoré sa hromadia v telesných tekutinách, toxicky na brušné nervy a centrálny nervový systém, čo vedie k abdominálnym bolestiam a neuropsychickým problémom. Enzýmové bloky v neskorších stupňoch metabolizmu majú za následok hromadenie metabolitov v tkanivách. Pri hromadení v koži následnou oxidáciou vznikajú molekuly citlivé na svetlo. Fotoexcitáciou týchto molekúl vznikajú vysoko aktívne molekuly atakujúce kyslík za vzniku kyslíkových radikálov, ktoré sú zodpovedné za kožné prejavy fotosenzitivity (svetlocitlivosť je jeden z príznakov). 
Druhy.
Porfýrie sú klasifikované podľa najviac postihnutých orgánov. Známy je zvýšený lokálny výskyt porfýrie v belošskej populácii Juhoafrickej republiky, ktorý je spôsobený genetickým driftom. Predpokladá sa, že zmenený vzhľad neliečených a fotosenzitivita viedli v minulosti k vzniku historiek o upíroch.
Liečba.
Terapia porfýre zatiaľ nie je. Indikovaná je len symptomatická liečba, ktorá zmierňuje príznaky. Napríklad podanie betakaroténu, ktorý vďaka svojmu antioxidačnému účinku zmierňuje kožné prejavy. Používané sú tiež slnečné filtre. Príznaky porfýrie zhoršujú mnohé látky. Mechanizmus tohto účinku spočíva v tom, že sa na ich odbúravaní týchto látok podieľa cytochróm P450, ktorého súčasťou je protoporfyrínový kruh. Používanie cytochrómu P450 indukuje syntézu porfyrínov a teda ukladanie aktívnych metabolických prekurzorov. Medzi látky, ktoré toto spôsobujú, patria napríklad barbituráty, anestetiká a alkohol. Porfýrie sú adeptom génovej terapie.
Václav I.

Václav I. môže byť:
Killswitch Engage

Killswitch Engage je metalcorová skupina z Westfieldu, Massachusetts. Všeobecne sa táto kapela považuje za zakladateľa melodického metalcoru. Metalcorom (Swedecorom) sú označovaní hlavne z toho dôvodu, že v ich hudbe cítiť vplyvy švédskej death metalovej scény. Skupina prispela svojimi skladbami "When Darkness Falls" a "End Of The Heartache" do amerických hororových filmov Freddie vs. Jason a Resident Evil 2 : Apokalypsa.
Jesse Leach

Jesse David Leach (* 3. júl 1978, Providence, Rhode Island, USA) je americký metalový spevák. 
Spieval so skupinami Corrin, Nothing Stays Gold, Killswitch Engage a Seemless. Participoval na projekte One Of You a spieval v skupine The Empire Shall Fall.
Od roku 2008 spolupracuje na novom projekte "Times of Grace" s bývalým kolegom z Killswitch Engage, Adamom D. Podieľal sa na vokáloch ku skladbe „Blood &amp; Flames“ na metalovej výberovke vydavateľstva Roadrunner. Okrem hudby sa venuje hudobnej produkcii a herectvu v nezávislých filmoch a filmových dokumentoch. V roku 1999 stvárnil malú rolu vo filme "Outside Providence", ktorý režíroval Michael Corrente. Jesse je známi svojimi silne náboženskými textami piesní.
Andrej Terren

Andrej Terren (známy aj ako András Terren, alebo Andreas Terren; * 9. október 1814? Kremnica? – † 5. december 1890? Kremnica?) bol amatérsky entomológ – lepidopterológ a koleopterológ, evanjelický farár a milovník prírody. Pôvodom bol maďarskej národnosti. Takmer po celý svoj život pôsobil v Kremnici ako farár.
Dátum narodenia, ani jeho miesto nie je presne známe. Podľa záznamov Indexu ku matrikám cirkvi by mohol byť narodený v Kremnici dňa 9. októbra 1814. Jeho otec Terren András († 1832) a matka Balla Anna.
Počas svojho života mal úzke kontakty s dvomi významnými entomológmi Rakúsko-Uhorskej monarchie: MUDr. Imre Frivaldským a jeho príbuzným Ing. Janosom Frivaldszkým, ktorý pochádzal z Rajca. Po skončení štúdia teológie pôsobil ako kňaz v Kremnici (Körmöcbánya).
Venoval sa hlavne zberu chrobákov a motýľov, prevažne v okolí Kremnice, ale navštívil počas svojho života i grécky ostrov Krétu a oblasť Malej Ázie: Turecko – [okolie Izmiru a Bursy], Bulharsko a Grécko. Túto svoju cestu vykonal s oboma Frivaldszkovcami: (MUDr. Imre Frivaldszky a Ing. Janos Frivaldszky), pričom zozbieral z tohto územia významný a dosť početný entomologický materiál do svojej zbierky. Tejto výskumno – zberateľskej cesty sa zúčastnil v rokoch 1843 – 1845. Po svojom návrate pôsobil ďalej ako kňaz v Kremnici. Celkove je o tomto zberateľovi známych veľmi málo informácií.
Zbierku Andreja Terrena po jeho smrti zdedil jeho brat, ktorý pôsobil tiež ako farár v Kremnici. Časť zbierky v rozsahu asi 10 000 kusov chrobákov odkúpil uhorský zberateľ slovenského pôvodu Jozef Bossanyi (1853 [1855?] – 1946) v roku 1899.
Andrej Terren zomrel pravdepodobne v Kremnici 5. decembra 1890.
Bibliografia.
Nie je známe, že by bol publikoval niektoré entomologické práce.
Oldřich Smetana

MUDr. Oldřich Smetana (* 20. január 1901, Hradec Králové, Česko – † 14. február 1978, Praha, Česko) bol významný český lekár, entomológ a bibliograf.
Oldřich Smetana sa narodil v roku 1901 v Hradci Králové. Po skončení základnej školy študoval na gymnáziu v Hradci Králové a potom sa prihlásil na štúdium na medicínu na Karlovu univerzitu v Prahe. Už jeho otec bol lekár a rodinné pomery ho priviedli k rozhodnutiu študovať tiež medicínu.
Počas svojho života sa venoval hlavne štúdiu entomologickej bibliografie. Vďaka svojej neúnavnej práci nad bibliografiami získava Oldřich Smetana široký prehľad nielen o domácej, ale tiež zahraničnej literatúre v odbore entomológia. Bol člen Českej entomologickej spoločnosti od roku 1953. V entomologickej verejnosti je pomerne málo známy i keď mal obrovský význam nielen pre česko-slovenskú entomológiu, ale v entomologickej bibliografii svojim významom presiahol i hranice Česko-Slovenska. 
Jeho zbierka hmyzu sa po jeho smrti dostala do Národného múzea v Prahe.
BDSM

BDSM (z ) je súhrnný názov širokého spektra alternatívneho ľudského sexuálneho správania. Samotná skratka v sebe združuje viaceré smery:
Osobnosti, ktoré sú zamerané na túto orientáciu, sú zhruba v 80 % prípadoch inteligentní a vysokoškolsky vzdelaní ľudia. 
Scéna u nás a v zahraničí.
Na Slovensku existuje občianske združenie Zlá Zelina, ktoré sa zaoberá slovenskou BDSM scénou.
V Česku sa vytváraním filmov s tématikou BDSM zaoberá napríklad Lupus Pictures, ale v podstate je to vetva BDSM a to konkrétne spanking, čo v preklade znamená plieskanie, ale nie je to úplne presný preklad, v slovenčine na to nie je presný výraz.
V USA sa touto tématikou zaoberá viacej produkcií a naberá narastajúcu tendenciu, pričom popularita BDSM v USA rastie.
V západnej Európe sa táto tematika rozširuje hlavne v Nemecku, Holandsku a v Spojenom kráľovstve.
Bezpečnosť.
Dôležitá je pri BDSM praktikách bezpečnosť, aby nedošlo k vážnemu poškodeniu zdravia.
Legálnosť.
V jednotlivých štátoch je legálnosť rozdielna.
Meštiak

Meštiak môže byť:
Meštiactvo môže byť:
Ashley Harkleroadová

Ashley Harkleroadová (* 2. máj 1985, Rossville, Georgia, USA) je súčasná americká profesionálna tenistka. Počas svojej kariéry vyhrala 8 turnajov ITF v dvojhre a 5 vo štvorhre.
Mandarínkovník

Mandarínkovník je skupina druhov z rodu citrónovník (citrus). Sú to stromy pôvodom z juhovýchodnej Ázie so sladkými plodmi, nazývanými mandarínky. 
Systém.
Taxonómia mandarínkovníkov je komplikovaná a pomerne sporná. Pre prehľadnosť a orientáciu sa zaraďujú do nasledujúcich "skupín" (niektoré sa často považujú za "druhy"):
Fáfu

Fáfu (angl. "Faafu") je atol na Maldivách. Hlavné mesto atolu je Nilandú. Skladá sa z 23 ostrovov, z toho 5 je obývaných. Počet obyvateľov je 4 790. Atol momentálne nemá správcu (Atoll Chief). Tento administratívny atol sa rozkladá len na jednom prírodnom atole Severný Nilandú.
Neobývané ostrovy.
Badidhiffusheefinolhu, Dhiguvarufinolhu, Enbulufushi, Faanuvaahuraa, Filitheyo, Himithi, Jinnathugau, Kandoomoonufushi, Maafushi, Maavaruhuraa, Madivaruhuraa, Makunueri, Minimasgali, Villingilivarufinolhu, Voshimasfalhuhuraa
Externé odkazy.
Informácie ministerstva pre rozvoj o atole Fáfu
Bileddú

Bileddú () je jeden z obývaných ostrovov na atole Fáfu na Maldivách. Počet obyvateľov je 1 084 (jún 2006), dĺžka ostrova 830 m, šírka 450 m. Vzdialenosť od hlavného mesta Male je 129,43 km.
Daranbúdú

Daranbúdú () je jeden z obývaných ostrovov na atole Fáfu na Maldivách. Počet obyvateľov je 385 (jún 2006), dĺžka ostrova 1 300 m, šírka 400 m. Vzdialenosť od hlavného mesta Male je 138,11 km.
Ostrov leží na západnom okraji atolu Fáva. Kód ostrova je L-5.
Fíali

Fíali () je jeden z obývaných ostrovov na atole Fáfu na Maldivách. Počet obyvateľov je 965 (jún 2006), dĺžka ostrova 525 m, šírka 425 m. Vzdialenosť od hlavného mesta Male je 113,40 km.
Magúdú (Fáfu)

Magúdú () je jeden z obývaných ostrovov na atole Fáfu na Maldivách. Počet obyvateľov je 663 (jún 2006), dĺžka ostrova 950 m, šírka 350 m. Vzdialenosť od hlavného mesta Male je 134,44 km.
Nilandú

Nilandú () môže byť ostrov:
Bandidú

Bandidú () je jeden z obývaných ostrovov na atole Dálu na Maldivách. Počet obyvateľov je 799 (jún 2006), dĺžka ostrova 575 m, šírka 450 m. Vzdialenosť od hlavného mesta Male je 147,97 km.
Gemendú

Gemendú () je jeden z obývaných ostrovov na atole Dálu na Maldivách. Počet obyvateľov je 500 (odhad), dĺžka ostrova 300 m, šírka 200 m. Vzdialenosť od hlavného mesta Male je 161,21 km.
Huludeli

Huludeli () je jeden z obývaných ostrovov na atole Dálu na Maldivách. Počet obyvateľov je 747 (jún 2006), dĺžka ostrova 950 m, šírka 300 m. Vzdialenosť od hlavného mesta Male je 162,7 km.
Kudahuvadú

Kudahuvadú () je jeden z obývaných ostrovov na atole Dálu na Maldivách. Je hlavným mestom atolu. Počet obyvateľov je 1 529 (jún 2006), dĺžka ostrova 1 150 m, šírka 875 m. Vzdialenosť od hlavného mesta Male je 179,7 km.
Nilandú (Fáfu)

Nilandú () je jeden z obývaných ostrovov na atole Fáfu na Maldivách. Je hlavným mestom atolu. Počet obyvateľov je 1 633 (jún 2006), dĺžka ostrova 1 175 m, šírka 725 m. Vzdialenosť od hlavného mesta Male je 140,79 km.
Máenbúdú

Máenbúdú () je jeden z obývaných ostrovov na atole Dálu na Maldivách. Počet obyvateľov je 874 (jún 2006), dĺžka ostrova 975 m, šírka 350 m. Vzdialenosť od hlavného mesta Male je 174,32 km.
Dálu

Dálu (angl. "Dhaalu") je atol na Maldivách. Hlavné mesto atolu je Kudahuvadú. Skladá sa z 56 ostrovov, z toho 8 je obývaných. Počet obyvateľov je 6 878 . Atol riadi Mohamed Anees. Tento administratívny atol sa rozkladá len na jednom prírodnom atole Južný Nilandú (južné Nilandé). Z východu na západ meria 22 km, zo severu na juh 39 km. Otvorený pre turizmus je od roku 1998. Atol sa stal populárny vďaka lokálnemu potápaniu.
Neobývané ostrovy.
Aluvifusi, Bodufusi, Bulalafusi, Debaidú, Dúres, Enbúdúfusi, Fádú, Gádiffusi, Hirijanfusi, Hudufusífinolu, Huluvehi, Issari, Kandinma, Kanneijfaru, Kedigandu, Kiraidú, Lohi, Mádeli, Máfusi, Mágau, Maléfaru, Míduffusi, Minimasgali, Naibukaloabodufusi, Oluveli, Tilabolufusi, Tinhurá, Uddú, Valla, Vallalohi, Velavarú, Vonmuli